על שלושה דברים 
על שלושה דברים עומד העולם:; על הקרקס,; על הפרסום,; והכסף  עולה על כולם!!!; יש הרבה נפלאות בעולם הגדול; מברזיל עד בריסל, מתוניס עד פרס,; אך אין שידמה לעולם הקרקס.; כאן לולין על טרפז, וצב עלי חבל,; וטיפש וחרש מנגנים עלי נבל,; וקוסם כאן מוציא חמיצה מתוך אבן,; ואריה כבקר כאן יאכל לו רק תבן.; ועיור מצייר, ואילם מזמר,; וגדי פה רובץ עם נמר.; יש הרבה נפלאות בעולם הגדול; מיפן עד סודן ומסין עד סיאם,; אך מה הקרקס אם אינך מפורסם?!; פרצופך מתנוסס על כל קיר וכל דלת,; וקוראים בשמך כל זקנה וכל ילד,; ולאן שתלך יפנו לך דרך,; כמו לפני הקיסר יכרעו לך ברך.; ויצביעו ביד, ויאמרו איש לאיש:; הוא הולך, הוא חוצה את הכביש.; יש הרבה אנשים ידועים בעולם; מספרד עד קהיר ומכוש עד קשמיר,; אך מה הפרסום  אם אינך איש עשיר?!; לכסף אין טעם, לכסף אין ריח.; אפשר בו לקנות גם את כל הירח.; תהיה לו לעבד מכור עד אזניים.; מי יתן לי עבדות שכזאת כל יומיים.; הכסף ימוג כעשן ויחלוף.; אז רק כסף, רק כסף תרדוף!; 